Samobor, 29. 12. 2022.g.

GRAD SAMOBOR

UPRAVNI ODJEL ZA DRUŠTVENE DJELATNOSTI

UPRAVNI ODJEL ZA FINANCIJE

TRG KRALJA TOMISLAVA 5

SAMOBOR

**PREDMET: OBRAZLOŽENJE FINANCIJSKOG**

**PLANA USTANOVE S.O.S ZA 2023.g.**

***1. OPĆI PODACI O USTANOVI***

Ustanova Sportski objekti Samobor je Ustanova iz oblasti sporta, a osnovana je Odlukom o osnivanju Ustanove „Sportski objekti Samobor“, donesenoj na 17. sjednici Gradskog vijeća Grada Samobora, održanoj 28. lipnja 2007. godine. Osnivač i vlasnik Ustanove je Grad Samobor.

Djelatnosti Ustanove su:

                     - upravljanje i održavanje sportskih građevina,

                     - sportska poduka,

                     - sportska rekreacija.

Djelatnost upravljanja i održavanja sportskih objekata kojima upravlja Ustanova Sportski objekti Samobor, odnosi se na poslove na sportskim objektima sukladno Odluci o utvrđivanju sportskih objekata (građevina) od posebnog interesa za Grad Samobor od 14. travnja 2008.g. Klasa: 021-05/08-01/2; URBROJ:238-11-10/4-08-9. Dosad je temeljem navedene odluke potpisan sporazum za objekte Sportske dvorane Samobor, Sportske objekte Osnovne škole Bogumila Tonija (sportska dvorana, borilačka dvorana i građevina i tri tenis terena), Sportska dvorana u Rudama i Sportska dvorana OŠ Samobor. Pored navedenog S.O.S. upravlja i mobilnim klizalištem na adresi Savke Dabčević Kučar 8 te bazenom na Vugrinščaku.

Poslovi su slijedeći:

* redovito tekuće i investicijsko održavanje sportskih objekata sukladno namjeni objekata,
* popravci na sportskim objektima, preuređenje i dogradnja sportskih objekata,
* organiziranje sportskih, zabavno-kulturnih i drugih priredbi i manifestacija,
* korištenje sportskih objekata za provođenje Programa javnih potreba u sportu Grada Samobora,
* davanje u zakup poslovnih prostora sportskih objekta, sukladno zakonu i odlukama Grada Samobora,
* utvrđivanje i provođenje unutarnjeg reda, osiguranje sportskih objekta,
* obavljanje redovitih godišnjih pregleda sportskih objekata radi utvrđivanja njihovog funkcionalnog stanja u građevinskom smislu,
* kontrole korištenja sportskih objekata sukladno sklopljenim ugovorima,
* donošenje godišnjeg plana upravljanja sportskim objektima,
* drugi poslovi koji su prema posebnim propisima svrstani u upravljanje nekretninama.

***2. OBJEKTI***

Objekti nad kojima Ustanova upravlja su:

* Sportska dvorana Samobor, A. Hebranga 26a, Samobor

Sporazumom o međusobnim pravima i obvezama vezanim uz zajedničko korištenje i upravljanje športskom dvoranom pri srednjim školama Grada Samobora, 19. 10. 2007. utvrđeno je upravljanje objektom između Grada Samobora i srednjih škola (Srednja strukovna škola, Ekonomska, trgovačka i ugostiteljska škola i Gimnazija A.G. Matoš). Člankom 7. navedenog sporazuma škole koriste dvoranu tijekom školske godine za vrijeme nastavnih dana od 7:00 do 17:30 sati, a subotom i nedjeljom prema potrebi, u dogovoru S.O.S.

Početak rada dvorane je kolovoz 2007. Ukupna površina iznosi 3.623,58 m2, od toga 1.285,84 m2 igrališta (parket), a preostali dio površine je gledalište, svlačionice, prostor hola, u sklopu kojeg se nalazi caffe bar, kancelarijski prostori i spremišta.

* Sportska dvorana OŠ Bogumila Tonija, I. Perkovca 90, Samobor

Sporazumom o međusobnim pravima i obvezama vezanim uz zajedničko korištenje i održavanje sportskih objekata škole od 2. 6. 2008. g. i Dodatkom sporazuma od 28. 9. 2018. g. preuzeto je upravljanje nad objektom.Člankom 5. navedenog sporazuma škola koristi dvoranu tijekom školske godine za vrijeme nastavnih dana od 7:00 do 19:00 sati, a subotom i nedjeljom prema potrebi u dogovoru s Ustanovom.

Ugovorom o zakupu od 29. 9. 2018. g. preuzeto upravljanje nad sportskim kompleksom koji se sastoji od 3 tenis terena, ograđenog asfaltnog igrališta s teniskim zidom, vanjskog rukometnog i košarkaškog igrališta te uredskog prostora koji se nalazi u dvorani.

Dvorana se sastoji od velike dvorane izgrađene 1978. godine, ukupne površine 3.300 m2 i borilačke dvorane izgrađene 1989. godine ukupne površine 603,5 m2. U sklopu dvorana nalazi se osam svlačionica, spremište ispod tribina i kancelarijski prostori.

* Sportska dvorana Rude, Rude 93

Ukupna bruto površina dvorane iznosi 1.762,57 m2. Sastoji se od igrališta i fitness dvorane veličine 1.140,50 m2, četiri svlačionice, dva kabineta, dva odvojena sanitarna

čvora (muški, ženski i WC za invalide), dva ulazna hola, uredskog prostora, spremišta i kotlovnice u prizemlju. Na prvom katu smješteno je dječje igralište. Na platou se nalazi zatvoreni prostor kafića, sanitarni čvor, kancelarija, spremište i galerija za gledatelje. Dvorana je vlasništvo S.O.S.

* Sportska dvorana OŠ Samobor, Stražnička 14, Samobor

Sporazumom o međusobnim pravima i obvezama vezanim uz zajedničko korištenje i održavanje sportskih objekata škole, 31. 8. 2016. g. S.O.S. preuzeo je upravljanje nad objektom.Člankom 5. navedenog sporazuma, škola koristi dvoranu tijekom školske godine za vrijeme nastavnih dana od 7:00 do 19:15 sati, a subotom i nedjeljom prema potrebi u dogovoru s S.O.S.-om.

U kolovozu 2016. g. počinjemo s radom u dvorani ukupne neto površine 1.048,00 m2. Dvorana se sastoji od dvodijelne sportske dvorane, male polivalentne dvorane, spremišta, četiri svlačionica, profesorskih kabineta, sanitarnim čvorovima te pratećim prostorima (spremišta i hodnika).

* Klizalište, Savke Dabčević Kučar 8, Samobor

1. veljače 2017. g. sa Gradom Samoborom sklopili smo Ugovor o zakupu poslovnog   
 prostora koji se sastoji od 85,50 m2 unutar objekta centra za mlade i vanjskog platoa,   
 gdje je u sezoni (od početka studenog do kraja veljače) postavljeno klizalište veličine   
 800,00 m2 sa svom potrebnom opremom (agregat, ograda, EPDM podloga).

* ŠRC Vugrinščak, Vugrinščak 4, Samobor

9. 7. 2018. g. s Gradom Samoborom potpisan je Ugovor o zakupu poslovnog prostora Prostor se sastoji od spremišta, skladišta i sanitarnih čvorova ukupne površine 39,70 m2 te dva bazena površine 410,00 m2 i dvorišta površine 2.673,00 m2.

Kupalište radi sezonski tri mjeseca od 15. 6. do 15. 9.

***3. KADROVSKA ORGANIZACIJA RADA USTANOVE***

Ustanova za upravljanje sportskim objektima „Sportski objekti Samobor“ upravlja s šest objekta, i to:

* Sportskom dvoranom Samobor, A. Hebranga 26 a, ukupne površine 4.341,00 m2
* Sportskom dvoranom OŠ Bogumila Tonija, I. Perkovca 90 ukupne površine 3.300,00 m2
* Sportskom dvoranom Rude, Rude 93 ukupne površine 1.762,57 m2
* Sportskom dvoranom OŠ Samobor, Stražnička 14, ukupne površine 1.048 m2
* Klizalište, Savke Dabčević Kučar 8 - uz Centar za mlade Bunker, 800,00 m2
* ŠRC Vugrinščak, Vugrinščak 4, Samobor ukupne površine 3.041.70 m2

U SOS-u zaposleno je 13 djelatnika na ugovor o radu na neodređeno a raspoređeni su na slijedeća radna mjesta:

ravnateljica, voditelj dvorane (2), domar (3), spremačica (7).

Za rad na klizalištu/ kupalištu zapošljavamo na ugovor o radu na određeno tri (3) osobe, a zbog konstantnog povećanja obujma posla, studente i učenike preko servisa (10).

Za rad kupališta neophodno je dodatno zapošljavanje osobe koja zna rukovoditi kompletnom kupališnim opremom (pumpama za vodu, klorne stanice, ispustima…) te osobe koja ima položen ispit za rukovanje opasnim kemikalijama (klor i pH-) kojima se održava kvaliteta vode. Trenutačno u Ustanovi imamo jednu zaposlenu osobu osposobljenu za rad na kupalištu, međutim, kako je rad bazena sedam dana u tjednu od 7:00 do 21:00 razvidno je da jedna osoba to ne može pokriti. Stoga je hitno potrebno zaposliti osobu koja će obavljati poslove koji su neophodni za nesmetani rad bazena.

**FINANCIJSKI PLAN USTANOVE SOS. ZA 2023. GODINU**

Financijski plan za 2023. godinu izrađen je temeljem Programa rada za 2023. godinu i na temelju realiziranih aktivnosti u 2022. godini.

|  |  |  |  |  |
| --- | --- | --- | --- | --- |
| IZVOR KONTO | OPIS POZICIJE | **IZVRŠENJE 2021. g.** | **PLAN 2022. g.** | **PLAN 2023. g.** |
| **PRIHODI** |  |  |  |  |
| **IZVOR GRAD SAMOBOR** | | **231.236** | **378.260** | **740.626** |
| 351 | Prihodi od donacija iz proračuna grada Samobora | 231.236 | 378.260 | 740.626 |
| **IZVOR USTANOVA S.O.S.** | | **290.032** | **368.641** | **368.865** |
| 311 | Prihodi od prodaje roba i pružanja usluga | 99.608 | 101.931 | 102.000 |
| 341 | Prihodi od financijske imovine | 1 | 212 | 214 |
| 342 | Prihodi od nefinancijske imovine | 145.472 | 193.364 | 193.400 |
| 351 | Prihodi od donacija iz proračuna | 29.070 | 70.214 | 70.271 |
| 353 | Prihodi od trgovačkih društava i ostalih pravnih osoba | 0 | 1.991 | 2.000 |
| 361 | Prihodi od naknade štete i refundacija | 0 | 664 | 700 |
| 363 | Ostali nespomenuti prihodi | 0 | 265 | 280 |
| 371 | Tekući prihodi od povezanih neprofitnih organizacija | 15.882 | 0 | 0 |
| **UKUPNO PRIHODI** | | **521.268** | **746.901** | **1.109.491** |
|  |  |  |  |  |
| **RASHODI** | | | | |
| **IZVOR GRAD SAMOBOR** | | **231.236** | **378.260** | **740.626** |
| 411 | Plaće | 150.054 | 153.413 | 205.573 |
| 412 | Ostali rashodi za radnike | 26.726 | 27.889 | 40.555 |
| 413 | Doprinosi na plaće | 23.241 | 25.313 | 32.010 |
| 421 | Naknade troškova radnicima | 7.394 | 8.989 | 10.315 |
| 422 | Naknade članovima u predstavničkim i izvršnim tijelima, povjerenstvima i slično | 4.279 | 3.390 | 3.822 |
| 425 | Rashodi za usluge | 19.543 | 106.178 | 106.200 |
| 426 | Rashodi za materijal i energiju | 0 | 53.089 | 342.151 |
| **IZVOR USTANOVA S.O.S.** | | **286.232** | **376.590** | **376.875** |
| 411 | Plaće | 1.521 | 16.989 | 0 |
| 412 | Ostali rashodi za radnike | 0 | 1.340 | 0 |
| 413 | Doprinosi na plaće | 145 | 2.803 | 0 |
| 421 | Naknade troškova radnicima | 661 | 1.238 | 1.260 |
| 425 | Rashodi za usluge | 105.324 | 125.373 | 173.325 |
| 426 | Rashodi za materijal i energiju | 128.006 | 171.390 | 147.369 |
| 429 | Ostali nespomenuti materijalni rashodi | 10.081 | 16.577 | 16.700 |
| 431 | Amortizacija | 38.872 | 37.019 | 37.081 |
| 443 | Ostali financijski rashodi | 766 | 942 | 1.000 |
| 451 | Tekuće donacije | 856 | 0 | 0 |
| 462 | Ostali nespomenuti rashodi | 0 | 2.920 | 140 |
| **UKUPNO RASHODI** | | **517.468** | **754.850** | **1.117.501** |
|  |  |  |  |  |

|  |  |  |  |
| --- | --- | --- | --- |
| **UKUPNO PRIHODI** | 521.268 | 746.901 | 1.109.491 |
| **UKUPNO RASHODI** | 517.468 | 754.850 | 1.117.501 |
| **REZULTAT POSLOVANJA** | **3.800** | **-7.948** | **-8.010** |
| **VIŠAK/MANJAK PRIHODA - PRENESENI** | **92.926** | **96.726** | **88.778** |
| **OSTATAK VIŠKA ZA PRIJENOS U NAREDNU GODINU** | **96.726** | **88.778** | **80.768** |

Ukupni prihodi u financijskom planu za 2023. godinu planirani su na temelju saznanja o mogućim prihodima u 2023. godini u skladu s prihodima iz proračuna Grada Samobora i ostalih prihoda. Na osnovu navedenoga, planirani su ukupni prihodi u iznosu od 1.109.491 eura.

Prihodi iz proračuna Grada Samobora planirani su u visini od 740.626 eura dok su vlasti prihodi planirani u iznosu od 368.865 eura.

Obrazloženje prihoda po skupinama:

* **Prihodi od donacija iz proračuna Grada Samobora**

Skupina 351 - prihodi od donacija iz proračuna grada Samobora planiraju se u visini od 740.626 eura i to za redovnu djelatnost u iznosu od 634.426 eura i za rashode za usluge tekućeg investicijskog održavanja u visini od 106.200 eura.

* **Vlastiti prihodi Ustanove** planirani su u iznosu od 368.865 eura a obuhvaćaju sljedeće skupine:

Skupina 311 - prihodi od prodaje roba i pružanja usluga obuhvaćaju prihodi od pružanja usluga, prihodi od prodaje ulaznica, prihod od naknada za režijske troškove i planirani su u iznosu od 102.000 eura.

Skupina 341 - prihodi od financijske imovine obuhvaćaju prihode od financijske imovine u iznosu od 214 eura a odnose se na kamate na depozite po viđenju i prihode od zateznih kamata.

Skupina 342 - prihodi od nefinancijske imovine planirani su u iznosu od 193.400 eura, a sastoje se od prihoda od najma poslovnih prostora i sportskih objekata.

Skupina 351 - prihodi od donacija iz proračuna planirani su u ukupnom iznosu 70.271 eura. Prihodi iz proračuna Samobora (obračunski prihodi) iznose 29.071 eura a odnose se na priznavanje odgođenih prihoda u prihode 2023. godine razmjerno troškovima amortizacije imovine čija je nabava financirana iz proračuna grada Samobora u proteklim godinama. Prihodi iz državnog proračuna planiraju se u visini od 41.200,00 eura a odnose se na prihode prema Uredbi o otklanjanju poremećaja na domaćem tržištu energije do 31.03.2023. godine

Skupina 353 - prihodi od donacija trgovačkih društava i ostalih pravnih osoba planirani su u iznosu od 2.000 eura

Skupina 361 – prihodi od naknade štete i refundacija planirani su u visini od 700 eura.

Skupina 363 – ostali nespomenuti prihodi planirani su u iznosu od 280 eura.

Skupina 371 – tekući prihodi od povezanih neprofitnih organizacija nisu planirani u 2023.godini.

Obrazloženje rashoda po skupinama:

U ovisnosti o planiranim prihodima i predloženom programu rada, planiraju se i rashodi u iznosu od 1.117.501 eura.

* **Rashodi koji se financiraju iz proračuna Grada Samobora** planirani su u iznosu od 740.626 eura a obuhvaćaju sljedeće skupine rashoda:

Skupina 411 – plaće su planirane u iznosu od 205.573 eura, a obuhvaćaju rashode za bruto plaće 15 djelatnika zaposlena na neodređeno vrijeme, te plaće za 3 djelatnika zaposlena na klizalištu u razdoblju od 4 mjeseca, te dva djelatnika zaposlenog na bazenu 3,5 mjeseca.

Skupina 412 – ostali rashodi za radnike planirani su u visini od 40.555 eura, a odnose se na rashode za nagrade, topli obrok i darove za radnike sukladno pravilniku o radu. Povećani su u odnosu na prošlu godinu zbog obveza za isplatu šest jubilarnih nagrada.

Skupina 413– doprinosi na plaće odnose se na doprinos za zdravstveno osiguranje i planirani su u iznosu od 32.010 eura.

Skupina 421– Naknade troškova radnicima planirane su u iznosu od 10.315 eura i donose se na naknade troškova za prijevoz radnika.

Skupina 422– Naknade članovima u predstavničkim i izvršnim tijelima, povjerenstvima i slično odnose se na naknade članovima Upravnog vijeća i planirani su u visini od 3.822 eura za predviđenih 8 sjednica.

Skupina 425– Rashodi za usluge tekućeg i investicijskog održavanja planirani su u iznosu od 106.200 eura

Skupina 426 – Rashodi za materijal i energiju obuhvaćaju rashode za energiju planirani su u iznosu od 342.151 eura.

* **Rashodi koji imaju pokriće u vlastitim prihodima** obuhvaćaju sljedeće skupine rashoda:

Skupina 411 – plaće iz izvora vlastitih prihoda nisu planirane u 2023.godini

Skupina 412 – ostali rashodi za radnike iz izvora vlastitih prihoda nisu planirane u 2023.godini

Skupina 413 – doprinosi na plaće iz izvora vlastitih prihoda nisu planirane u 2023.godini

Skupina 421– Naknade troškova radnicima planirane su u iznosu od 1.260 eura i donose se na naknade troškova za službena putovanja i rashode za stručno usavršavanje.

Skupina 425 – Rashodi za usluge planirani su u iznosu od 173.325 eura, a obuhvaćaju rashode za usluge tekućeg investicijskog održavanja, usluge promidžbe i informiranja, komunalne usluge, zakupnine i najamnine, zdravstvene usluge, intelektualne i osobne usluge te ostale usluge.

Skupina 426 – Rashodi za materijal i energiju obuhvaćaju rashode za uredski materijal i ostale materijalne rashode, rashode za energiju i sitan inventar, a planirani su u iznosu od 147.369 eura

Skupina 429 – ostali nespomenuti materijalni rashodi planirani su u visini od 16.700 eura, a obuhvaćaju rashode za premije osiguranja, reprezentacije i ostale nespomenute rashode.

Skupina 431 – rashodi amortizacije planirani su u iznosu od 37.081 eura. Plan se temelji na procjeni iznosa obračunate amortizacije, koja se provodi prema propisanim stopama na nabavljenu dugotrajnu imovinu. Rashodi amortizacije koji imaju pokriće u odgođenim prihodima

iz proračuna grada Samobora iznose 29.071 eura, dok amortizacija imovine nabavljene iz vlastitih izvora iznosi 8.010, eura i pokriva se iz prenesenog viška prihoda.

Skupina 443 – ostali financijski rashodi obuhvaćaju rashode za bankarske usluge i usluge platnog prometa u iznosu od 1.000 eura.

Skupina 451 – tekuće donacije nisu planirane u 2023. godini.

Skupina 462 – ostali nespomenuti rashodi odnose se na rashode vezane uz otpis potraživanja i planirani su u iznosu od 140 eura..

Iz navedenoga proizlazi da su za 2023. godinu ukupni prihodi planirani u iznosu od 1.109.491 eura, a rashodi u ukupnom iznosu od 1.117.501 eura. Planirani manjak prihoda tekuće godine iznosi 8.010 eura. Manjak prihoda posljedica je rashoda amortizacije imovine nabavljene iz

vlastitih izvora. Pokriće manjka planira se iz prenesenog viška prihoda ranijih razdoblja. Planirani ostatak viška za prijenos u 2023. godinu iznosi 80.768 eura.

Ustanova SOS se tijekom 2023. godine ne planira kratkoročno zaduživati, niti davati kratkoročne zajmove.

Ustanova SOS nema obaveza za povrat kratkoročnih zajmova iz prethodne godine.

U Samoboru 29. 12. 2022. godine

Predsjednik Upravnog vijeća Ustanove

Sportski objekti Samobor

Marko Matijaščić, mag. oec.